Soyuz Spacecraft landing by Frederik G | metal posters - Displate
Home Page Frederik G Spacecrafts Soyuz Spacecraft landing
Landing of a russian Soyuz capsule Wees waaksaam en slaan kaartbedrog hok | Maroela Media
Elmarie Twilley, woordvoerder van Virseker, sê selfs ’n verhoogde skyfie- en PIN-sekuriteit is nie genoeg om misdadigers te keer om kaartbedrog te pleeg nie.
“Misdadigers gebruik steeds kaartvasklemming en -ruiling by OTM’s terwyl hulle jou PIN oor jou skouer afloer. Wanneer dit by kredietkaarte kom, het Kaart Nie Teenwoordig (KNT)-bedrog met 12,6% toegeneem. Dit is verantwoordelik vir 75% van verliese verwant aan kredietkaarte wat in Suid-Afrika uitgereik is,” het Twilley gesê.
Sy meen een van die hoofredes waarom kaartbedrog voortduur is dat verbruikers nie voldoende waaksaam is nie en ander te maklik vertrou. “Videomateriaal wat van OTM-sekuriteitskameras verkry is toon dat misdadigers gereeld goed geklede mense is wat lyk asof hulle bloot met alledaagse take besig is. Die sleutel tot enige bedrieër se sukses is illusie, waar die slagoffer geen onraad vermoed nie en glo dat die misdadiger niemand anders is as ŉ gawe vreemdeling wat opreg probeer help nie.”
Kaartaflesingstoestelle en mikrokameras word gereeld in Suid-Afrika deur kaartmisdadigers gebruik. Hierdie OTM en Punt van Verkope (PVV)- aflesingstoestelle word op die kaartgleuf geïnstalleer en gestoor met behulp van ŉ klein verwerker en geheuekaart met die kaart se data. Mikrokameras wat omtrent so groot soos ŉ pen se punt is word in die panele bokant die kontantgleuf gemonteer en neem beeldmateriaal van die sleutelbord. Die kaart se data en pinkode word dan gebruik om ŉ herkodeerde, ten volle funksionele, vervalste kaart te maak.
ŉ Ander modus operandi wat gebruik word, is dié van kaartruiling. “ŉ Misdadiger gee voor dat hy met ŉ OTM sukkel en laat die slagoffer toe om sy kaart te probeer. Die misdadiger bied aan om die slagoffer te help en ruil, sonder dat die slagoffer dit agterkom, die kaart met ŉ vals kaart van soortgelyke voorkoms om – terwyl hy seker maak dat hy ŉ ogie op die sleutelbord hou om die slagoffer se PIN te kry.”
Vermy kaartbedrog met dié wenke:
Wees ten alle tye bewus waar jou kaart is.
Moet nooit jou PIN-kode verklap nie.
Moenie jou kaart en jou PIN-kode saam bêre nie.
Vermy swak-verligte OTM’s.
Maak seker dat niemand jou dophou terwyl jy jou PIN-kode insleutel nie.
Staan na aan die OTM en maak seker dat omstanders nie jou hand kan sien terwyl jy die PIN-kode insleutel nie.
Maak seker dat jy jou hand oor die kaartgleuf hou om te verseker dat niemand jou kaart kan neem nie.
Moet nooit hulp aanvaar nie – nie eers van ŉ sekuriteitswag nie.
Moenie toelaat dat iemand jou aandag aftrek terwyl jy ŉ transaksie by ŉ OTM doen nie.
Maak seker dat die kaart wat jy gebruik jou eie is, voor sowel as nadat jy ŉ transaksie afgehandel het.
Moet nooit jou geld by ŉ OTM tel nie.
Kanselleer jou kaart onmiddellik wanneer dit verlore, gesteel, beskadig of deur ŉ masjien teruggehou word. Moenie toelaat dat iemand anders die oproep namens jou maak nie.
As een of twee OTM’s in ŉ bepaalde area nie werk nie, is dit beter om nié na die naaste OTM in dieselfde area te gaan nie. OTM’s word gereeld gesaboteer om slagoffers na ŉ bepaalde OTM te lei.
Indien ŉ OTM of PVV-toestel beskadig lyk, die skerm niks vertoon nie of dit lyk asof daaraan gepeuter is, moet dit nie gebruik nie.
Verlaag jou daaglikse onttrekkingslimiet om te help vermy dat misdadigers al jou geld steel indien hulle wel hul kloue op jou kaart kry.
Besoek Virseker se webwerf vir meer inligting.
Is daar iets wat mens kan doen om die kaartgleuf na te gaan as daar sulke toestelletjies geinstalleer is? Kan mens dalk met ‘n stuk papier eers deur die gleuf heen en weer skuif voor jy jou kaart insit? Dit help nie mens doen bg en dat daar steeds klein toestelletjies geinstalleer is wat alles kan lees nie! Enige raad van Virseker?
Ons wag vir kommentaar vanaf Virseker asseblief.
Indien, soos jul teruggeantwoord het, my kommentaar gedupliseer is waarom het die eerste een nie op die skerm verskyn nie en was daar ook slegs een ander kommentaar totaal verskillend van myne.
Maroela, kan jul dalk opvolg en antw kry by Virseker? Dankie